帝性端重仁厚，善納諫。即位時，以成祖征伐四方，用兵千里故，國庫空虛，帝乃用夏元吉。又以楊榮、楊士奇、楊溥輔政，息外事，減歲出，復積蓄。以漕運耗大，欲還都應天府。惟帝體弱，在位八月，重病不起。元年五月，崩於欽安殿，年四十有八，葬獻陵,貴妃郭氏、淑妃王氏、麗妃王氏、順妃譚氏、充妃黄氏五人殉之，太子瞻基嗣。